În această dimineață, începând cu ora 09:00, peste 100 de oameni s-au strâns în apropierea Fermei Dacilor pentru a planta copaci în memoria celor care și-au pierdut viața în incendiul din data de 26 decembrie 2023.
Cornel Dinicu, patronul Fermei Dacilor, care și-a pierdut propriul copil în incendiul devastator, este alături de oamenii care s-au adunat în memoria celor dispăruți.
Citește și: Sute arbori vor fi plantați în apropiere de Ferma Dacilor, în memoria celor dispăruți în tragedia de pe 26 decembrie
Pe data de 13 martie, pe pagina de Facebook a Fermei, a fost postat un mesaj:
"Dragii noștri,
Cu pași mici încercăm să aducem puțin sens și continuitate vieților noastre. Simțim că e momentul să vă chemăm alături de noi.
Sâmbătă, 30 Martie, începând cu ora 9.00 vom planta pe domeniul Ferma Dacilor câteva sute de arbori în amintirea oamenilor dragi și foarte iubiți care nu mai sunt printre noi.
Dacă rezonați cu noi, cu povestea noastră, vă așteptăm să-i plantăm împreună.
Familia Ferma Dacilor", a fost mesajul emoționant.
Postarea a adunat peste 4.400 de aprecieri și sute de comentarii.
Astăzi, 30 martie 2024, aproximativ 150 de oameni au răspuns apelului și s-au adunat în apropierea locului tragediei pentru a sădi copaci și a-și arăta susținerea și compasiunea față de toată tragedia care s-a abătut în a doua zi de Crăciun peste Familia Ferma Dacilor.